***Α’ ΑΡΣΑΚΕΙΟ-ΤΟΣΙΤΣΕΙΟ ΔΗΜΟΤΙΚΟ ΕΚΑΛΗΣ
ΕΞΟΡΜΗΣΕΙΣ-ΕΚΔΗΛΩΣΕΙΣ ΜΑΡΤΙΟΣ 2017***

**1) Πέμπτη, 2 Μαρτίου 2017- Α’ τάξη:**

**Planet Physics: «Ανεμομαζώματα-Ανεμοσκορπίσματα»**

Την Πέμπτη 2 Μαρτίου 2017 οι μαθητές της Α’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν τον πολυχώρο Planet Physics και θα παρακολουθήσουν το πρόγραμμα: «Ανεμομαζώματα-Ανεμοσκορπίσματα». Φύσα αεράκι φύσα με…..

Αλλά μέχρι που; Και προς ποια διεύθυνση; Ο Αίολος που γνωρίζει καλά τους ανέμους
βοηθά τους μαθητές να ανακαλύψουν τα ονόματά τους και να δουν πότε αυτοί τους βοηθούν
ή τους δυσκολεύουν. Γίνονται και αυτά παιδιά του και φυσούν ανάλογα με τις υποδείξεις της πυξίδας. Οι μεγαλύτεροι «διαβάζουν» ανεμολόγια και σχεδιάζουν ταξίδια με τη βοήθεια των ανέμων. Μαθαίνουν για την αιολική ενέργεια και τις χρήσεις της. Τέλος, με υλικά καθημερινής χρήσης φτιάχνουν κατασκευές σχετικές με τους ανέμους και … όπου τους πάει ο άνεμος!

**2) Πέμπτη, 2 Μαρτίου 2017- Ε’, Στ’ τάξεις:**

**5ος Πανελλήνιος Μαθητικός Διαγωνισμός Φυσικών Δημοτικού 2017**

Την Πέμπτη 2 Μαρτίου 2017 οι μαθητές και οι μαθήτριες των Ε’ και Στ’ τάξεων του Α’ Αρσακείου-Τοσιτσείου Δημοτικού Εκάλης θα συμμετάσχουν στην α’ φάση του 5ου Πανελλήνιου Μαθητικού Διαγωνισμού Φυσικών Δημοτικού 2017 που διοργανώνει η Ένωση Ελλήνων Φυσικών υπό την αιγίδα του Υπουργείου Παιδείας, Έρευνας και Θρησκευμάτων.

**3) Πέμπτη, 2 Μαρτίου 2017- Δ΄τάξη:**

Την Πέμπτη 2 Μαρτίου 2017 οι μαθητές της Δ’ τάξης του Α’ Αρσακείου-Τοσιτσείου Δημοτικού Εκάλης θα συμμετάσχουν στο βιωματικό πρόγραμμα αναγνώρισης και έκφρασης συναισθημάτων: «Μιλώντας τη γλώσσα της καρδιάς».
Το πρόγραμμα εντάσσεται στο Διαθεματικό τους που έχει τίτλο:«Αγαπώ σημαίνει δίνω, μοιράζομαι, χαρίζω» και εκπονείται με αφορμή την Παγκόσμια Ημέρα κατά της Σχολικής Βίας. Το πρόγραμμα εισηγείται ο κ. Γιώργος Τσιτσιρίγκος, εκπαιδευτής Επικοινωνίας και επικεντρώνεται στην τέχνη της ενσυναίσθησης.
Με τη μη Βίαιη Επικοινωνία του Marshall Rosenberg και με άλλα εργαλεία οι μαθητές
θα βιώσουν και θα εξασκηθούν στην ενσυναισθηματική ακρόαση με στόχο να την αφομοιώσουν
και στην προσωπική τους ζωή.

**4) Δευτέρα, 6 Μαρτίου – Παρασκευή, 10 Μαρτίου 2017 – Όλες οι τάξεις:**

**Εβδομάδα κατά της Σχολικής Βίας**

Με αφορμή την Ευρωπαϊκή Ημέρα κατά του Σχολικού Εκφοβισμού
(6 Μαρτίου) οι μαθητές του Α’ Αρσακείου-Τοσιτσείου Δημοτικού Εκάλης θα πραγματοποιήσουν στις τάξεις τους προγράμματα που στόχο θα έχουν την ενημέρωσή τους στο θέμα αυτό.

**5) Τρίτη, 7 Μαρτίου 2017- Γ’, Ε’, Στ’ τάξεις:**

Την Τρίτη 7 Μαρτίου 2017, με αφορμή τις άγιες ημέρες του Πάσχα οι μαθητές των Γ’, Ε’ και ΣΤ’ τάξεων του Α’ Αρσακείου Τοσιτσείου Δημοτικού Εκάλης θα εκκλησιαστούν στον Ιερό Ναό Αγίου Δημητρίου Άνοιξης και όσοι επιθυμούν μπορούν να κοινωνήσουν.

**6) Τετάρτη, 8 Μαρτίου 2017- Δ’ τάξη:**

**Επίσκεψη στην Ακρόπολη**

Την Τετάρτη 8 Μαρτίου 2017 οι μαθητές της Δ’ τάξης του Α’ Αρσακείου – Τοσιτσείου Δημοτικού Σχολείου Εκάλης θα επισκεφτούν τον Ιερό Βράχο της Ακρόπολης.
Τα παιδιά θα γνωρίσουν τον Παρθενώνα, το Ερεχθείο, τα Προπύλαια, τον ναό της Αθηνάς Νίκης, θα ζήσουν από κοντά τους μύθους και τους θρύλους της Αθήνας και θα ανακαλύψουν το μεγαλείο της τέχνης του χρυσού αιώνα.

**7) Πέμπτη, 9 Μαρτίου 2017 - Ε’ τάξη:**

**Βυζαντινό Μουσείο**

Την Πέμπτη 9 Μαρτίου 2017, στον όμορφο και ανακαινισμένο χώρο του Βυζαντινού Μουσείου, οι μαθητές της Ε’ τάξης του Α’ Αρσακείου-Τοσιτσείου Δημοτικού Εκάλης θα έρθουν σε επαφή με τη βυζαντινή τέχνη μέσα από τα εκθέματα της γλυπτικής, της εικονογραφίας, της αργυροχοΐας των ιερών κειμηλίων και σκευών. Θα γνωρίσουν την εκκλησιαστική αρχιτεκτονική τα ψηφιδωτά και τα ανάγλυφα μέσα από αξιόλογα δείγματα της βυζαντινής μας κληρονομιάς.

**8) Παρασκευή, 10 Μαρτίου 2017- Α΄, Β’, Δ’ τάξεις:**

Την Παρασκευή 10 Μαρτίου 2017, με αφορμή τις άγιες ημέρες του Πάσχα οι μαθητές των Α΄, Β’, Δ’ τάξεων του Α’ Αρσακείου Τοσιτσείου Δημοτικού Εκάλης θα εκκλησιαστούν στον Ιερό Ναό Αγίου Δημητρίου Άνοιξης και όσοι επιθυμούν μπορούν κοινωνήσουν.

**9) Παρασκευή ,10 Μαρτίου 2017- Ε’, Στ’ τάξεις:**

**11ος Μαθητικός Διαγωνισμός: «Παιχνίδι και Μαθηματικά»**

Την Παρασκευή 10 Μαρτίου 2017 οι μαθητές και οι μαθήτριες των Ε’ και Στ’ τάξεων του Α’ Αρσακείου-Τοσιτσείου Δημοτικού Εκάλης θα συμμετάσχουν στον 11ο Μαθητικό Διαγωνισμό «Παιχνίδι και Μαθηματικά» που διοργανώνει η Ελληνική Μαθηματική Εταιρεία.

**10) Τετάρτη, 15 Μαρτίου 2017- Όλες οι τάξεις:**

**Παράδοση Ελέγχων Β΄ Τριμήνου, ώρα 15.30-17.00**

Την Τετάρτη 15 Μαρτίου 2017 θα γίνει παράδοση Ελέγχων Προόδου Β' Τριμήνου στους γονείς και κηδεμόνες των μαθητών του Α' Αρσακείου - Τοσιτσείου Δημοτικού Εκάλης.

**11) Παρασκευή, 17 Μαρτίου 2017- Γ’ τάξη:**

**Κινηματογράφος Δαναός, Παρακολούθηση ταινίας: «Μπελ και Σεμπαστιάν»**Την Παρασκευή 17 Μαρτίου 2017 οι μαθητές της Γ’ Τάξης του Α’ Αρσακείου-Τοσιτσείου Δημοτικού Εκάλης θα επισκεφθούν τον Κινηματογράφο Δαναό και θα παρακολουθήσουν την ταινία: «Μπελ και Σεμπαστιάν».Οι μαθητές θα παρακολουθήσουν τη συγκινητική ιστορία του μικρού Σεμπαστιάν και ενός σκύλου και τη φιλία που αναπτύχθηκε ανάμεσά τους. Θα μαγευτούν από την εικόνα και τη μουσική της ταινίας που αναφέρεται σε μία παλιότερη εποχή.

**12) Τετάρτη, 22 Μαρτίου 2017- Α’, Β’, Γ’, τάξεις:**Παρακολούθηση Γιορτής 25ης Μαρτίου, την οποία παρουσιάζουν οι μαθητές της Στ’ τάξης
του Α’ Αρσακείου-Τοσιτσείου Δημοτικού Εκάλης.

**13) Πέμπτη, 23 Μαρτίου 2017- Δ’, Ε’, Στ’ τάξεις:**

Παρακολούθηση Γιορτής 25ης Μαρτίου, την οποία παρουσιάζουν οι μαθητές της Στ’ τάξης
του Α’ Αρσακείου-Τοσιτσείου Δημοτικού Εκάλης.

**14) Παρασκευή, 24 Μαρτίου 2017-Στ’ τάξη:**Επίσημη Εορτή 25ης Μαρτίου από την Στ’ τάξη του Α’ Αρσακείου-Τοσιτσείου Δημοτικού Εκάλης.

**15) Σάββατο, 25 Μαρτίου 2017-Στ’ τάξη:**
Το Σάββατο 25 Μαρτίου 2016 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης συμμετέχουν στην παρέλαση στο Δήμο Διονύσου.

**16) Δευτέρα, 27 Μαρτίου 2017- Β’ τάξη:**

**Ένεκα Παιδείας: «Η μέλισσα, το μέλι, το κερί»**Τη Δευτέρα 27 Μαρτίου 2017, οι μαθητές της Β’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Ένεκα Παιδείας και θα παρακολουθήσουν το πρόγραμμα:
«Η μέλισσα, το μέλι, το κερί».
Ένας αφρόντιστος κήπος, ένας εργατικός κηπουρός, ένας μελισσοκόμος και μια μέλισσα βασίλισσα παρουσιάζουν την ιστορία τους και γίνονται αφορμή να γίνουν οι μαθητές θεατές και συγχρόνως πρωταγωνιστές σε ένα ευρηματικό θεατρικό δρώμενο. Με αυτόν τον τρόπο θα μάθουν για τη ζωή της μέλισσας και τη χρησιμότητά της στη ζωή του ανθρώπου.

**17) Τρίτη, 28 Μαρτίου 2017- Στ’ τάξη:

Ιστορικό Εθνολογικό Μουσείο: «Η νεότερη ιστορία της Ελλάδας»**

Την Τρίτη 28 Μαρτίου 2017 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το κτήριο της Παλαιάς Βουλής. Εκεί μέσα ζωντανεύουν οι γνώσεις που αποκτούν στο μάθημα της Ιστορίας τους. Η επανάσταση του ‘21, οι ήρωες και τα όπλα τους, τα έγγραφα του αγώνα, οι επιτυχίες των αγωνιστών στη θάλασσα, ο Μακεδονικός αγώνας και οι σημαντικοί σταθμοί της νεότερης ελληνικής ιστορίας θα εντυπωσιάσουν τους μαθητές της ΣΤ΄ τάξης.

**18) Παρασκευή 31 Μαρτίου 2017- Ε’ και Στ’ τάξεις:**

**Παρακολούθηση Χαιρετισμών**

Την Παρασκευή 31 Μαρτίου 2017 οι μαθητές των Ε’ και Στ’ τάξεων του Α’ Αρσακείου-Τοσιτσείου Δημοτικού Εκάλης θα παρακολουθήσουν τους «Χαιρετισμούς» στο Θέατρο των Αρσάκειων-Τοσιτσείων Σχολείων Εκάλης.